En 23-årig mand kørte fuld rundt på en havetraktor i Aars.

Man må ikke køre på havetraktor på offentlig vej med sprit i blodet. Det måtte en 23-årig mand sande, da han blev anholdt og sigtet for spirituskørsel onsdag aften. Manden kørte rundt på Tingvej Aars på en havetraktor med trailer, da han blev stoppet af politiet. Det er ikke første gang den unge mand sætter sig fuld bag rattet. Trods sin unge alder har han flere spiritus-domme bag sig, og er tidligere blevet frakendt kørekortet indtil 2019 for at køre spirituskørsel.